《雪中赏横枝梅花》
宋代·喻良能

横枝梅花最先开，影着清浅无纖埃。
寿阳妆额依然在，姑射冰纖何处来。
无数雪花新点缀，几番霜鬓独徘徊。
想见怀安官道侧，十里洁白如琼瑰。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。